Uredba Komisije (ES) št. 2338/96

z dne 5. decembra 1996

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 [1] o tarifni in statistični nomenklaturi ter skupni carinski tarifi, nazadnje spremenjene z Uredbo (ES) št. 1734/96 [2], in zlasti člena 9 Uredbe,

ker je zaradi zagotavljanja enotne uporabe kombinirane nomenklature, ki je priloga navedene uredbe, treba sprejeti ukrepe v zvezi z uvrstitvijo blaga iz Priloge k tej uredbi;

ker Uredba (EGS) št. 2658/87 določa splošna pravila za razlago kombinirane nomenklature in se ta pravila uporabljajo tudi za vsako drugo nomenklaturo, ki delno ali v celoti temelji na kombinirani ali ki ji dodaja dodatne pododdelke in je določena s posebnimi predpisi Skupnosti, z namenom uporabe tarifnih ali drugih ukrepov v zvezi z blagovno menjavo;

ker se mora v skladu z navedenimi splošnimi pravili blago, poimenovano v stolpcu 1 preglednice v prilogi k tej uredbi, uvrstiti v ustrezne tarifne oznake KN iz stolpca 2, in sicer iz utemeljitev, navedenih v stolpcu 3;

ker je potrjeno, da se po določbah iz člena 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti [3], imetnik lahko za obdobje treh mesecev še naprej sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu s pravicami, določenimi s to uredbo;

ker so ukrepi, predvideni v tej uredbi, skladni z mnenjem oddelka za tarifno in statistično nomenklaturo Odbora za carinski zakonik,

SPREJELA NASLEDNJO UREDBO:

Člen 1

Blago, poimenovano v stolpcu 1 priložene preglednice, je uvrščeno v kombinirano nomenklaturo v ustrezne tarifne oznake KN iz stolpca 2 navedene preglednice.

Člen 2

Na podlagi člena 12(6) Uredbe (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki so jih izdali carinski organi držav članic in niso skladne s pravicami, ki jih določa ta uredba.

Člen 3

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 5. decembra 1996

Za Komisijo

Mario Monti

Član Komisije

[1] UL L 256, 7.9.1987, str. 1.

[2] UL L 238, 19.9.1996, str. 1.

[3] UL L 302, 19.10.1992, str. 1.

--------------------------------------------------

PRILOGA

Opis | Tarifna oznaka KN | Utemeljitev |

(1) | (2) | (3) |

1.Tiskana barvna knjiga, ki jo sestavlja platnica iz lepenke v izmeri 29,5 x 28,7 cm in 54 strani v izmeri 14 x 28, na katerih so besedila in razne ilustracije.Na notranjo stran zadnje platnice je prilepljena blister embalaža v izmeri 14 x 25 cm, ki vsebuje razne izdelke (npr. magnet, plastični propeler, žico, žarnico).Besedila, ilustracije in izdelki se lahko uporabljajo za preproste fizikalne poskuse (npr. optiko, magnetizem in elektriko) | 49019900 | Uvrstitev opredeljujejo določbe splošnih pravil 1, 3(b) in 6 za razlago kombinirane nomenklature in besedilo tarifnih oznak KN 4901 in 49019900. Izdelek se uvršča med knjige na podlagi tiskanega besedila. |

2.Tiskana barvna knjiga, ki jo sestavlja platnica iz lepenke v izmeri 29,5 x 28,7 cm in 64 strani v izmeri 14 x 28, na katerih so ilustrirana navodila o uporabi ličil in izdelavi kostumov in dodatkov.Na notranjo stran zadnje platnice je prilepljena blister embalaža v izmeri 14 x 25 cm, ki vsebuje šest kožnih barvil, preprost čopič, okroglo gobico, ozke sintetične brke in dve plastični očesi pošasti. | 49019900 | Uvrstitev opredeljujejo določbe splošnih pravil 1, 3(b) in 6 za razlago kombinirane nomenklature in besedilo tarifnih oznak KN 4901 in 49019900. Izdelek se uvršča med knjige na podlagi tiskanega besedila. |

3.Priročnik za izbor, specifikacijo in pregled barv za področje mode, arhitekture in notranje opreme, v obliki registratorja iz lepenke, prevlečene s plastično folijo, z rinčnim mehanizmom.Registrator z rinčnim mehanizmom vsebuje 95 barvnih tabel, kazalo in strani z navodili za uporabo v šestih jezikih, iz papirja.Vsaka barvna tabela sestoji iz 35 preluknjanih kartic, na katerih so različni barvni odtenki, označeni s posebno kodo. Tudi vsak odtenek ima svojo posebno kodo. | 49119900 | Uvrstitev opredeljujejo določbe splošnih pravil 1 in 6 za razlago kombinirane nomenklature in besedilo tarifnih oznak KN 4911 in 49019900. Priročnik se ne more šteti za izdelek iz tarifne številke 4901, ker ne vsebuje besedila v smislu navedene tarifne številke. |

4.Pokončen tog kipec v obliki medveda, v celoti narejen iz plastike, deloma s človeškimi potezami (npr. s smejočim obrazom, upognjeno levico in iztegnjeno desnico s stilizirano človeško roko) in pobarvan rdeč šal.Kipec je visok približno 4 cm in pakiran v majhno plastično embalažo. | 95034930 | Uvrstitev opredeljujejo določbe splošnih pravil 1, 5(b) in 6 za razlago kombinirane nomenklature in besedilo tarifnih oznak KN 9503, 950349 in 95034930. Kipec predstavlja žival, tvori del serije, ki jo je mogoče zbirati, in je v glavnem namenjen za zabavo, kar presega njegovo okrasno vrednost. |

5.Komplet, sestavljen iz otroške knjige iz lepenke, štirih plastičnih kock različnih barv in enega plastičnega lika v obliki kocke z glavo deklice.V knjigi so natisnjene preproste zgodbe in z njimi povezane barvne ilustracije za zabavo otrok.Na zadnji strani knjige je pritrjena odstranljiva blister embalaža, ki vsebuje lik in kocke.Namen lika in kock je ta, da jih otroci polagajo na podlagi pripovedi na barvna mesta na ustreznih straneh. | 95037000 | Uvrstitev opredeljujejo določbe splošnih pravil 1, 3(b) in 6 za razlago kombinirane nomenklature in besedilo tarifnih oznak KN 9503 in 95037000. |

--------------------------------------------------